stanford-oval/wikipedia huggingface dataset:
אליזבת, נסיכת סקסוניה
ביוגרפיה

אליזבת נולדה ב-4 בפברואר 1830 בדרזדן ליוהאן, נסיך סקסוניה, ולאמליה אוגוסטה, נסיכת בוואריה, בתם של מקסימיליאן הראשון יוזף, מלך בוואריה וקרולינה מבאדן.
ב-22 באפריל 1850 התחתנה אליזבת עם הנסיך פרדיננדו, דוכס ג'נובה, ממנו נולדו לה 2 ילדים. בשנת 1855 מת בעלה פרדיננדו, ובשנת 1856 עוד לפני תום תקופת האבל התחתנה אליזבת עם ניקולו, מרקיז רפאלו, ובעקבות כך גירש אותה גיסה ויטוריו אמנואלה השני, מלך איטליה מחצר המלוכה, ולא התיר לה לפגוש את ילדיה, עמם התאחדה רק כמה שנים מאוחר יותר. מנישואיה השניים לא היו לה ילדים, ובשנת 1882 התאבד בעלה, ויצאו שמועות שעשה זאת בעקבות המצב הרעוע של הנישואים.
בשנת 1910 חטפה אליזבת התקף שבץ ובעקבות כך התדרדר מצבה, וב-14 באוגוסט 1912 היא מתה בעיר סטרסה בפיימונטה.
משפחתה

ב-22 באפריל 1850 התחתנה אליזבת עם הנסיך פרדיננדו, דוכס ג'נובה, ממנו נולדו לה 2 ילדים:
מרגריטה, נסיכת סבויה (1851–1926), התחתנה עם אומברטו הראשון, מלך איטליה
הנסיך תומאזו, דוכס ג'נובה (1854–1931), התחתן עם איזבלה, נסיכת בוואריה
אליהו דב ליזרוביץ

| --- | --- |

 לידה:  1854 ינישוק, ליטא 
 פטירה:  1941 (בגיל 87 בערך) תל-אביב, פלשתינה (א"י) 
 מקום קבורה:  הר הזיתים 
 תקופת הפעילות:  ?–1941 
 רבותיו:  שמחה זיסל זיו 
 צאצאים:  יצחק אליעזר ליזרוביץ 
 
הרב אליהו דב ליזרוביץ מקובנה (1854 – 1941, כ"ב בשבט ה'תש"א) היה אחד המשגיחים הראשונים, ואולי הראשון במסגרת תנועת המוסר הליטאית. תלמידו של רבי שמחה זיסל זיו (רש"ז) מקלם. אביו של הסופר והעיתונאי יצחק אליעזר ליזרוביץ.
קורות חייו

אליהו דב ליזרוביץ נולד בינישוק בליטא. הוריו מתו בילדותו והוא התחנך בבית דודו. בגיל 12 הביא אותו דודו לעיר קלם לבית התלמוד לנערים שבפיקוחו של שמחה זיסל זיו, שם גדל והתחנך לצדו של נחום זאב זיו, בנו של הסבא מקלם, שהיה חברו.
לאחר שרש"ז העביר בשנת 1875 את בית תלמודו מקלם לעיירה גרובין (גרוביצה) בלטביה הוא הטיל על אליהו דוב תפקיד של השגחה וניהול חבורות במוסד זה והיה למשגיח מוסרי.
לאחר כמה שנים נשא לאישה את רחל לבית מילנר בטרקאי (טרוקי) שליד וילנה. רש"ז בא להשתתף בחתונתו בניגוד למנהגו, משום שלא היו לאליהו דב הורים.
מאוחר יותר מונה למשגיח בישיבת ישיבת אור החיים (סלובודקה) מיסודו של ר' צבי הירש לויטן. משפחתו עברה איתו מטרוקי והם התיישבו בקובנה, סמוך לגבול סלובודקה. אשתו פתחה שם חנות מכולת ואילו הוא התמסר כולו לתפקיד ההשגחה בישיבה.
לבני הזוג נולדו שבעה ילדים: יעקב, מיכאל, יצחק אליעזר, בילה טיבה (טובה), דבורה (דורה) ואסתר.
בתקופת מלחמת העולם הראשונה גלה עם תלמידיו לטרוקי ולוילנה. לאחר המלחמה התפזרה הישיבה והוא שב לגור עם משפחתו.
בשנת 1925, לאחר מות אשתו, עלה לארץ ישראל והתיישב בחברון, שם הצטרף לישיבת חברון כנסת ישראל שהוקמה בסלובודקה וראשיה העבירו חלק ניכר ממנה לארץ ישראל.
לאחר זמן מה עבר לגור בירושלים בקרבת חצר שטרויס ובילה שם בלימודי התורה והמוסר.
בשנת 1927 עבר לתל אביב בעקבות מות בנו הסופר והעיתונאי יצחק אליעזר ליזרוביץ, שהוא ואשתו נפטרו בפריז ובנם היחיד שמעון הובא על ידי משפחת אמו לתל אביב. אליהו דב דאג לחינוכו של נכדו. אליהו דב נקבר בהר הזיתים בירושלים. לאחר מותו נפל נכדו, סמל שמעון בהתקפת האצ"ל על יפו.
הערות שוליים

↑  דב כץ, תנועת המוסר: תולדותיה, אישיה ושיטותיה, ירושלים: א.ציוני, תשכ"ז
↑  איטה ונתן פינסק, זיכרונות, שורשים - תיעוד משפחתי, 2014
↑  כרטיס קבר: אלי' דוב ליזרוביץ » הר הזיתים, ירושלים, באתר הר הזיתים, ירושלים
↑  נערי מכבי ת"א זכו בגביע ליזרוביץ', דבר, 16 באפריל 1963
אמנת וינה להגנת שכבת האוזון

אמנת וינה היא אמנה בינלאומית הדנה בהגנת שכבת האוזון. האמנה נפתחה לחתימה בשנת 1985 בווינה, אוסטריה ונכנסה לתוקף במרץ 1988. נכון לינואר 2021 חברות באמנה 197 מדינות. מדינת ישראל הצטרפה לאמנה בשנת 1992.
עיקרי האמנה

באופן כללי, המדינות החברות על האמנה מתחייבות לנקוט בצעדים המתאימים להגן על בריאות האדם ועל הסביבה מההשפעות השליליות הנובעות או העלולות לנבוע מפעילויות אנושיות, המשנות או העלולות לשנות את שכבת האוזון. בין היתר, המדינות מתחייבות:
לשתף פעולה באמצעות תצפיות שיטתיות, מחקר וחילופי מידע, במטרה להבין טוב יותר ולהעריך את השפעותיהן של פעילויות אנושיות על שכבת האוזון, ואת ההשפעות על בריאות האדם ועל הסביבה הנובעות משינוי בשכבת האוזון.
לאמץ אמצעים תחיקתיים או מינהליים מתאימים, כדי להגביל, לצמצם או למנוע פעילויות אנושיות בתחומי השיפוט שלהם או בשליטתם, אשר מניחים שיש להן, או שעלולות להיות להן, השפעות שליליות הנובעות משינוי, או האפשרות לשינוי של שכבת האוזון.
לשתף פעולה בתיאום תוכניות מדיניות מתאימות למנוע פעילויות המזיקות לשכבת האוזון.
לשתף פעולה בניסוח אמצעים, נהלים ותקנים מוסכמים ליישום האמנה.
לשתף פעולה עם גופים בינלאומיים מוסמכים כדי ליישם את האמנה ביעילות.
יישום האמנה

בשנת 1987, בעקבות אמנת וינה, נקבע פרוטוקול מונטריאול בדבר חומרים המדללים את שכבת האוזון, אשר הגדיר לוח זמנים להפחתת השימוש בחומרים הפוגעים באוזון או להפסקתו.
הערות שוליים

↑  Vienna Convention for the Protection of the Ozone Layer, ‏22 March 1985
| --- | --- |
בקרת זהויות :  GND: 4510118-8  VIAF: 179083769   WorldCat (עם VIAF): 179083769
אני סומרי

| --- | --- |
אין תמונה חופשית
 לידה:  16 באוגוסט 1965 (בת 59) 
 מדינה:  פינלנד 
 
אני סומרי (פינית: Anni Sumari; נולדה ב-1965) היא משוררת פינית. נחשבת לאחת המשוררות הצעירות הבולטות ביותר בשירה הפינית העכשווית.
ביוגרפיה

סוּמַרִי התחילה את דרכה הספרותית בשלושה ספרים בפרוזה – "סיפורי-מסע מהחושך" (1986), (Beautiful Dreamer" (1987" ו"שיר מתקצר על הצדדים המאושרים של הסֵבל" (1992) – והמשיכה בשישה ספרי שירה: "הסרקופג" (1994), "הענק של חייך" (1996), "מידה וכמות" (1998), "סִינֶרִיאָנִי" (2000), "שנים על-פני המים" (2003) ו"אדום שקוף" (2005).
אחדים משיריה תורגמו לעברית וראו אור בגיליונות כתב-העת "שבו". מאפייני כתיבתה של סוּמַרִי הם חדות ראייתה, תאוריה הצבעוניים ומלאי החיוניות ותפיסתה הרגישה והמפוכחת בעת ובעונה אחת.
איי ההרפתקאות

| --- | --- |

מנחת סוס
מנחת סוס
 מיקום:  אורלנדו, פלורידה, ארצות הברית
 תאריך פתיחה:  28 במאי 1999
 אתר נופש:  אתר הנופש אולפני יוניברסל
 תמה:  איים אבודים
 מפעיל:  NBC יונברסל
 קואורדינטות:  28°28′18″N 81°28′17″W﻿ / ﻿28.47166667°N 81.47138889°W﻿ / 28.47166667; -81.47138889
 אתר איי ההרפתקאות
  (למפת אורלנדו מוגדלת) איי ההרפתקאות(למפת אורלנדו רגילה) איי ההרפתקאות
 
איי ההרפתקאות של יוניברסל (באנגלית: Universal's Islands of Adventure) הוא פארק שעשועים הממוקם באתר הנופש אולפני יוניברסל באורלנדו במדינת פלורידה שבארצות הברית.
הפארק נפתח במאי 1999 יחד עם אזור הנופש הקניות סיטיווק (CityWalk) ואזור המלונות של מפרץ פורטופינו (Portofino Bay). התמה של הפארק היא מסע של גילויים באיים שונים הנמצאים סביב אגם.
בשנת 2006 ביקרו בפארק כ-5.3 מיליון מבקרים - והפארק נחשב לתשיעי בארצות הברית ול-17 בפארקים ברחבי העולם במספר מבקריו.
מבנה הפארק

הפארק כולל שישה "איים" הנמצאים סביב אגם פנימי (המכונה "הים הפנימי") האיים, עם כיוון השעון החל מהכניסה לפארק הם:
מבנה הפארק > נמל הכניסה

נמל הכניסה מהווה אתר הכניסה אל הפארק וכולל חנויות של מזכרות ואזור מתן מידע למבקרים. התמה של אי זה הוא של בזאר ערבי.
מבנה הפארק > אי גיבורי העל של מארוול

אי גיבורי העל של מארוול (Marvel Super Hero Island) מבוסס על חוברות הקומיקס של חברת מארוול קומיקס.
באי זה ממוקמת רכבת ההרים של הענק המדהים, מתקן ההרפתקאות המדהימות של ספיידרמן, מתקן נפילת הפחד של דוקטור דום, ומתקן מאיץ המהירות של סופה המבוסס על הדמות סופה של מארוול.
באי זה יכולים המבקרים לפגוש שחקנים המחופשים לדמויות קומיקס בהם ספיידרמן, קפטן אמריקה, וולברין, סייקלופ וסופה.
מבנה הפארק > לאגונת המצוירים

אי זה מבוסס על דמויות של סינדיקט קינג פיטשורז ושל ג'יי וורד. האי נקרא "לגונה" מאחר שרוב מתקניו הם מתקני מים.
המתקנים באי זה כוללים את "מפלי דאדלי דו רייט" (Dudley Do-Right) מתקן נפילה בסירות כאשר המבקרים נופלים בזווית של 70°, ומתקן הרפסודות של פופאי ופלוטו. כמו כן באי זה הספינה "אוליב" של פופאי המשמשת גן משחקים לילדים.
מבנה הפארק > פארק היורה

"אי" זה מבוסס על סרט הקולנוע פארק היורה. המתקן העיקרי בפארק הוא הרפתקאת הנהר של פארק היורה - מתקן המדמה את הסרט בו נוסעים המבקרים בסירה, רואים את הדינוזאורים בפארק היורה יוצאים מכלל שליטה, ולבסוף נופלים במפל שגובהו 26 מטרים על מנת להימלט מטירנוזאור רקס.
כמו כן אי זו כולל רכבת הרים, אזור משחק לילדים המכונה "מחנה היורה" (Camp Jurassic), ואת מרכז המידע של פארק היורה המדמה את מרכז המידע שהופיע בסרט.
מבנה הפארק > היבשת האבודה

"אי: זה מדמה ארץ אגדתית וכולל כמה אזורים - חלק אחר מדמה באזאר ערבי, והחלק השלישי מדמה את יוון העתיקה.
בעבר כלל אי זה גם אזור דמוי עיר אירופאית בימי הביניים, אולם אזור זה שולב בעולם הקסמים של הארי פוטר.
באי זה מספר מתקנים:
המסע השמיני של סינבד המלח - מופע פעלולנים ואפקטים מיוחדים הממוקם באזור הבאזאר הערבי.
זעמו של פוסידון - מופע הממוקם באזור יוון העתיקה של האי.
מבנה הפארק > מנחת סוס

"אי" זה מיועד בעיקר לילדים קטנים ומבוסס על יצירותיו של דוקטור סוס, ודומה לציוריו. באזור זה נשתלו דקלים שהתעקמו בשל הרוחות העזות של הוריקן אנדרו על מנת שגם העצים יהיו עקומים (כפי שהם בספרים).
באי זה ישנה קרוסלה לילדים המכונה קרו-סוס-סל, מתקן אפל המבוסס על הספר חתול תעלול, גן משחקים לילדים שנקרא "אם ניהלתי את גן החיות, ומתקן מוזיקלי שנקרא "One Fish Two Fish Red Fish Blue Fish" (בעברית:דג אחד דג שני דג אדום דג כחול).
רכבל מאפשר נסיעה מעל האי.
מבנה הפארק > עולם הקסמים של הארי פוטר

ב-31 במאי 2007 הכריזו אולפני יוניברסל כי רכשו את הזכויות מחברת האחים וורנר וג'יי קיי רולינג וכי הם מתכוונים להקים אי נוסף המבוסס על ספרי הארי פוטר.
אי כולל את הכפר הוגסמיד, את היער האסור מתוך הספר וכן את טירת הוגוורטס. שטחו הכולל של האי 81,000 מ"ר, נבנה על חלק מ"היבשת האבודה" ועל חלק משטחי החנייה של העובדים בפארקים. העבודות החלו בראשית 2007 והסתיימו ב-18 ביוני 2010.
המתקנים באי:
הארי פוטר והמסע האסור – המתקן העיקרי באי הממוקם בתוך מבנה דמוי טירת הוגוורטס ובמסגרתו יעברו המבקרים דרך סצנות שונות מספרי הארי פוטר.
אתגר הדרקון – זוג רכבות הרים המדמות דרקונים הלוחמים זה בזה. רכבת הרים זו מוקמה בעבר באזור ימי הביניים של אי "היבשת האבודה".
מסע ההיפוגריף – בעבר נקרא מתקן זה בשם "החד-קרן המעופף". המתקן הוא רכבת הרים לילדים הממוקמת באזור שהיה בעבר אזור ימי הביניים של אי "היבשת האבודה".
אוליבנדר – מתקן אינטראקטיבי המדמה את חנותו של אוליבנדר.
באי מספר חנויות ומסעדות הנושאות שמות של חנויות ומסעדות מספרי הארי פוטר: זונקו (Zonko's), הדובשנרייה (Honeydukes), דואר הינשופים (Owl Post), דרוויש ובנגס (Dervish and Banges), אכסניית שלושת המטאטאים (The Three Broomsticks Inn) ופונדק ראש החזיר (The Hog's Head Pub).
יוניברסל אקספרס פלוס

המתקנים הפופולריים ביותר מאפשרים למבקרים שימוש ב"יוניברסל אקספרס פלוס" (Universal Express Plus) - כרטיס הנמכר בעלות גבוהה יותר מהכרטיס הרגיל המאפשר כניסה למתקנים בתור מקוצר. בניגוד לפאסט פאס של פארקי השעשועים של חברת וולט דיסני המאפשר תור מקוצר לכל המבקרים בפארקים בלא עלות נוספת אך בשעות שהוזמנו מראש - בכרטיס האקספרס פלוס אין צורך להגיע למתקן בזמן מסוים - וניתן להיכנס למתקן שוב ושוב. מספר הכרטיסים מסוג זה הנמכרים מדי יום מוגבל, ולרוב הם נמכרים מראש.
מתקנים שנסגרו

Island Skipper Tours - מוניות מים שהסיעו את המבקרים מהכניסה לפארק היורה (פעל בין השנים 1999–2002).
Triceratops - מתקן שאיפשר למבקרים לשחק עם דמות נעה של הדינוזאור. המתקן פעל בין השנים 1999–2005.
עלילת מופע אימת פוסידון השתנתה מספר פעמים מאז הוצג לראשונה.
הערות שוליים

↑  מספר מבקרים בפארק
↑  Paul Majendie, All aboard for the Harry Potter rollercoaster, רויטרס, ‏31 במאי, 2007
מגדלור הבנוי בסגנון עתיק בכניסה לפארק.
מרכז המידע של פארק היורה
הכפר הוגסמיד בעולם הקסמים של הארי פוטר.
אלאיס טפסן

אלאיס טפסן (בהולנדית: Elayis Tavşan; נולד ב-30 באפריל 2001 ברוטרדם שבהולנד) הוא כדורגלן הולנדי המשחק בעמדת קשר הכנף בקבוצת הלאס ורונה מסרייה א'.
קריירת מועדונים

טפסן גדל במחלקת הנוער של ספרטה רוטרדם. הוא החל את הקריירה המקצוענית שלו בקבוצות ספרטה רוטרדם, טלסטאר ספורטקלאב וניימכן במסגרת ליגת המשנה ההולנדית. בעונת 2021/2022 החל לשחק עם ניימכן בליגת העל ההולנדית.
ב-23 בינואר 2024 חתם בהלאס ורונה, 5 ימים לאחר מכן עלה להופעת הבכורה שלו בסרייה א' שעלה כמחליף בתיקו 1-1 נגד פרוזינונה.
קריירה בינלאומית

טפסן הוא חלק מסגל נבחרת הולנד עד גיל 21. נכלל בסגל הנבחרת לטורניר אליפות אירופה עד גיל 21 לשנת 2023.
תארים

אליפות אירופה עד גיל 17 (1): 2018
הערות שוליים

↑  DEZE 23 SPELERS GAAN MET JONG ORANJE NAAR HET EK 2023 באתר הרשמי של התאחדות הכדורגל ההולנדית המלכותית, 29 במאי 2023 (בהולנדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלאיס טפסן".
אלכסנדר שינדלר

| --- | --- |
אין תמונה חופשית
 לידה:  1925 מינכן, רפובליקת ויימאר 
 פטירה:  15 בנובמבר 2000 (בגיל 75 בערך) 
 מדינה:  ארצות הברית 
 תקופת הפעילות:  ? – 15 בנובמבר 2000 
 אב:  אליעזר שינדלר 
 
הרב אלכסנדר שינדלר (1925–2000) היה רב רפורמי, מהדמויות המובילות ביהדות הרפורמית האמריקאית בשנות השבעים והשמונים של המאה העשרים.
שינדלר נולד בגרמניה, היגר לארצות הברית כשהיה בן 12. הוא שימש כנשיא של איחוד הקהילות הרפורמיות בין השנים 1973-1996. הוא נודע בהכרזתו שגם מי שנולד לאב יהודי יש לראותו כיהודי. אביו הוא משורר היידיש אליעזר שינדלר.
אמנת וושינגטון

ערך זה עוסק באמנה מדינית צבאית. אם התכוונתם לאמנה סביבתית, ראו .
| --- | --- |

 חותמים:  ארצות הברית, ממלכת איטליה, הרפובליקה הצרפתית השלישית, האימפריה הבריטית, האימפריה היפנית 
 מקום יצירה:  וושינגטון די. סי. 
 תאריך יצירה:  6 בפברואר 1922 
 תאריך כניסה לתוקף:  נובמבר 1921 
 
אמנת וושינגטון (באנגלית: Washington Naval Treaty), הידועה גם בשם אמנת חמש המעצמות (Five-Power Treaty), הייתה הסכם שנחתם על ידי ארצות הברית, האימפריה הבריטית, האימפריה היפנית, צרפת ואיטליה, בתקופה שבין שתי מלחמות העולם, והגבילה את הכוח הצבאי הימי של המדינות החתומות.
היסטוריה

ההסכם הושג בוועידה הימית של וושינגטון שנערכה בוושינגטון הבירה בין נובמבר 1921 לפברואר 1922, ונחתמה על ידי נציגים מהמדינות ב-6 בפברואר 1922.
תנאי האמנה שונו באמנת לונדון הראשונה בשנת 1930 ושונו שוב באמנת לונדון השנייה ב-1936. בזמן החתימה על אמנת לונדון השנייה האימפריה היפנית כבר הודיעה שהיא לא תקיים את תנאי ההסכם, ואילו איטליה התעלמה ממנו בחשאי. גרמניה לא הושפעה מאמנות וושינגטון או לונדון, שכן בניין הכוח הימי שלה היה בפיקוח התנאים שנקבעו בחוזה ורסאי, הסכם השלום שסיים את מלחמת העולם הראשונה.
לאחר סיום מלחמת העולם הראשונה, הצי הבריטי היה הגדול ביותר בעולם, כשהצי האמריקאי והצי הקיסרי היפני נמצאים מעט אחריו. כל שלוש המדינות הובילו תוכניות רבות לבניין אוניות מערכה וסיירות מערכה חדשות. הפחד מפני מרוץ חימוש חדש, בדומה למרוץ הדרדנוט בין בריטניה לגרמניה שלפני מלחמת העולם הראשונה, הוביל לפיתוח רעיונות להגבלת כמות אוניות הקרב.
תנאי ההסכם

| 0 | 1 | 2 |
| --- | --- | --- |
הגבלת הדחק כללית
| מדינה | אוניות קרב | נושאות מטוסים |
| בריטניה | 525,000 טון  | 135,000 טון  |
| ארצות הברית | 525,000 טון  | 135,000 טון  |
| יפן | 315,000 טון  | 81,000 טון  |
| צרפת | 175,000 טון  | 60,000 טון  |
| איטליה | 175,000 טון  | 60,000 טון  |
תנאי ההסכם קבעו שאף אונייה לא תוכל לחרוג מהדחק של 35,000 טון, וכן הגבילה את קוטר קני התותחים ל-16 אינץ' (406 מ"מ). כמו כן, ההסכם קבע את ההדחק המקסימלי של כל האוניות ביחד בציים השונים.
נושאות מטוסים נידונו בסעיף מיוחד בהסכם. נוסף להגבלה על ההדחק הכללי, נקבעו חוקים בנוגע לגדלים המקסימליים של נושאות המטוסים. הותרו רק שתי נושאות מטוסים לכל מדינה, כאשר הדחק יוכל לעלות על 27,000 טון אך לא יעבור את מגבלת 33,000 טון. הוטל איסור על אוניות מערכה לשאת מטוסים קטנים ולהגדיר אותה כנושאת מטוסים. כמו כן, נקבעה הגבלה על כמות התותחים שכל נושאת מטוסים יכולה לשאת.
אשר לביצורי חופים ובסיסים ימיים, ארצות הברית, בריטניה ויפן הסכימו לשמור על הסטטוס קוו בשעת חתימת החוזה. על פי האמנה בסיסים חדשים וביצורים לא יכולים להיות מוקמים על שטחים מסוימים, וכן אין אפשרות לשפר את הביצורים הקיימים. ארצות הברית לדוגמה יכלה לפתח בסיסים שונים על אדמתה בארצות הברית גופא ובהוואי, אך לא יכלה לבנות באיים האלאוטיים.
חברות האמנה יכלו לבנות ספינות ולהחליף ספינות ישנות בחדשות, אך כל בנייה כזאת הצריכה דיווח ליתר המדינות החברות בהסכם.
הודעת האימפריה היפנית כי לא תקיים את תנאי אמנת וושינגטון, 29 בדצמבר 1934
אנדרה סרבנסקי

| --- | --- |

 לידה:  27 בדצמבר 1911 Budatétény, הונגריה 
 פטירה:  25 ביוני 1977 (בגיל 65) בודפשט, הרפובליקה העממית ההונגרית 
 מקום קבורה:  בית הקברות פרקשרטי בבודפשט 
 מדינה:  הונגריה 
 מקצוע:  מלחין, מרצה באוניברסיטה, מורה למוזיקה 
 מידע חסיד אומות העולם
 פרסים והוקרה:  פרס קושוט (1951)  פרס פרנץ ארקל (1953)  פרס קושוט (1955)  חסיד אומות העולם (5 במרץ 1998)  פרס פרנץ ארקל (1954) 
 קישורים חיצוניים
 יד ושם:  אנדרה סרבנסקי
 
אנדרה סֶרבאנסקי (בהונגרית: Szervánszky Endre;‏ 1911, בודפשט – 1977, בודפשט) היה מלחין, מבקר מוזיקה וחסיד אומות העולם מהונגריה, זוכה פרס קושוט פעמיים, זוכה פרס פרנץ ארקל פעמיים.
ביוגרפיה

בשנת 1922 החל סרבאנסקי ללמוד נגינה בקלרינט באקדמיה למוזיקה ע"ש פרנץ ליסט. הוא ניגן במספר תזמורות ולאחר מכן שב ללמוד באקדמיה. הוא עבד ברדיו ההונגרי, היה אחראי על ניהול תזמורות ברדיו, ולאחר מכן לימד תאוריה באקדמיה למוזיקה. יצירותיו הראשונות שזכו לתשומת לב ציבורית נוצרו בסוף שנות השלושים - יצירות לרביעיית מיתרים. יצירותיו הושפעו מיצירותיהם של בני זמנו, זולטאן קודאי ובלה בארטוק.
ביוגרפיה > בתקופת מלחמת העולם השנייה

בעת לימודיו האקדמיים הכיר סרבאנסקי יהודייה בשם אווה בירו, לימים סלוט. לאחר פלישת הגרמנים להונגריה במרס 1944 נחלץ סרבנסקי לעזרתה של בירו, אף על פי שלא היו חברים קרובים. באוקטובר 1944 נכלאה בירו במחנה לעבודת כפייה בעיבורי בודפשט. בירו הצליחה להעביר לסרבאנסקי מידע על מקום הימצאה ועל מצבה. סרבאנסקי הצליח לכתוב לה, ולהעביר לה מכתב שסיפק לה הגנה חלקית. מכתב זה הציל אותה מהשילוח של יחידתה לרייך הגרמני והיא נותרה במחנה כשיחידתה יצאה לצעדת מוות לכיוון הגבול האוסטרי.
בירו עברה לבודפשט ונקלטה בבית שהשתייך לשגרירות השווייצרית ועל כן זכה להגנה לפי החוק הבינלאומי. למרות זאת יום אחד פרצו אנשי צלב החץ לבית ותקפו את יושביו היהודים. בירו נמלטה ופנתה לסרבאנסקי בבקשת עזרה. הוא לקח אותה לביתו בבודה ובני משפחתו קיבלוה ללא היסוס. אחד מבני המשפחה נתן לה תעודות זהות מזויפות. כמו כן סיפק סרבאנסקי מזון ותרופות לארז'בט פראגר (בהונגרית: Práger Erzsébet), אשת חברו היהודי, שילדה תינוק באוקטובר 1944. הוא זייף תעודות זהות לפיהן פראגר הייתה אשתו וכך הציל אותה מגירוש. כשהוברר שבעלה של פראגר נספה, נשא סרבאנסקי את פראגר לאישה ואימץ את בנה גֱ'רג' (György).
ביוגרפיה > לאחר המלחמה

בשנת 1948 מונה סרבאנסקי למשרת פרופסור לקומפוזיציה באקדמיה למוזיקה. משנות ה-50 החל לחבר יצירות גדולות, אחת מהן - קונצ'רטו לתזמורת לזכר אטילה יוז'ף, בהשראת יצירתו של יוז'ף ותוך ציטוט ממנה. יצירתו מתקופה זו ועד שנות השישים מעידה על עניין הולך וגובר בסריאליזם. ביצירה שחיבר בשנת 1963 מופיע מחנה אושוויץ בתור נושא מרכזי. שני אחיו, פטר וינו, הם כנרים, ואחייניתו ולריה היא פסנתרנית.
פרסים

פרס פרנץ ארקל (1953, 1954)
פרס קושוט (1951, 1955)
הכרה והנצחה

בשנת 1998 הוכר סרבאנסקי בתור חסיד אומות העולם על ידי יד ושם.
אליזבת, נסיכת לוקסמבורג (1922–2011)

אליזבת, נסיכת לוקסמבורג (Elisabeth de Luxembourg, ‏22 בדצמבר 1922 – 22 בנובמבר 2011), הייתה בתה של שארלוט, הדוכסית הגדולה של לוקסמבורג ואשתו של פרנץ, דוכס הוהנברג.
ביוגרפיה

אליזבת נולדה ב-22 בדצמבר 1922 בטירת ברג, לפליצ'ה, נסיך בורבון-פארמה, בנו של רוברטו הראשון, דוכס פארמה, ולשארלוט, הדוכסית הגדולה של לוקסמבורג, בתם של וילהלם הרביעי, הדוכס הגדול של לוקסמבורג ומריה אנה, נסיכת פורטוגל. לציון הלידה הנפיקה ממשלת לוקסמבורג גיליונית זיכרון, שהייתה הפריט הבולאי הראשון שהונפק במתכונת זו.
לאחר הפלישה הגרמנית ללוקסמבורג ב-10 במאי 1940 במהלך מלחמת העולם השנייה, עזבו בני המשפחה את המדינה, ומצאו מקלט בפורטוגל. סיירת אמריקנית ששלח פרנקלין דלאנו רוזוולט לקחה את אביה ואחיה לאמריקה, ואילו אמה פנתה ללונדון. לאחר מכן עברו בני המשפחה למונטריאול, קנדה, ובשנת 1942 היא עברה ללונדון, יחד עם אחותה מארי אדלייד, נסיכת לוקסמבורג. לאחר תום המלחמה חזרה המשפחה ללוקסמבורג.
ב-9 במאי 1956 התחתנה אליזבת עם פרנץ, דוכס הוהנברג, ממנו נולדו לה שתי בנות. בשנת 1977 מת בעלה פרנץ, ואליזבת חזרה להתגורר בלוקסמבורג. בשנת 1983 היא ירשה את טירת ארטסטבטן, שעליה ויתרה באותה שנה לבתה הבכורה, אניטה דה לה פוזה ד'ארמבורי. בעקבות מותה של אמה שארלוט, הדוכסית הגדולה של לוקסמבורג בשנת 1985, היא עברה לגור בוואסהאף, ליד טירת פישבאך. בין השנים 1980–1990 היא השתתפה בטקסים רשמיים בלוקסמבורג, ולקראת סוף חייה התגוררה בטירת פישבאך עם אחיה הגדול, ז'אן, הדוכס הגדול של לוקסמבורג.
בשנת 2010 לקתה אליזבת בשבץ, וב-22 בנובמבר 2011 היא מתה בגיל 88 ונקברה ליד בעלה בקריפטה בטירת ארטסטטן.
משפחתה

ב-9 במאי 1956 התחתנה אליזבת עם פרנץ, דוכס הוהנברג, ממנו נולדו לה שתי בנות:
אנה, נסיכת הוהנברג (נולדה ב-1958), התחתנה עם רומי דה לה פוז, הרוזן ד'ארמבורי, ולאחריו התחתנה עם הרוזן אנדריאס פון ברדו
סופי, נסיכת הוהנברג (נולדה ב-1960), התחתנה עם ז'אן לואי דה פוטסטה
הערות שוליים

↑  Philippe Bernier Arcand, L’exil québécois du gouvernement du Luxembourg, Histoire Québec 15, 2010, עמ' 19–26
| --- | --- |
בקרת זהויות :  GND: 1216731268  VIAF: 22159878548218330907   WorldCat (עם VIAF): 22159878548218330907
אמנת וינה בדבר יחסים קונסולריים

| --- | --- |
 נושא:  הסדרת מעמד קונסוליות
 מקום חתימה:  וינה
 מקום יצירה:  וינה 
 תאריך יצירה:  24 באפריל 1963 
 פורשים חלקית:  ארצות הברית ארצות הברית
 
אמנת וינה בדבר יחסים קונסולריים (באנגלית: Vienna Convention on Consular Relations) היא אמנה בינלאומית משנת 1963, בה מנוסחים כללים באשר לתפקידיהם של קונסולים, אשר התפתחו ברבות השנים במשפט הבינלאומי המנהגי ובאמנות רבות בין מדינות בעולם.
האמנה מפרטת זכויות משפטיות בסיסיות וכן חובות החלות על המדינות שהן צד לאמנה, בהן:
מיסוד וניהול יחסים קונסולריים בדרך של הסכמה הדדית.
הזכויות והחסינויות המוקנות לבעלי משרה קונסולרית ולמשרדיהם בתחום "המדינה המקבלת" (המדינה בה הם ממלאים את שליחותם).
ראו גם

דיפלומטיה
דרג דיפלומטי
אמנת וינה בדבר יחסים דיפלומטיים
הערות שוליים

↑  Sanchez-Llamas v. Oregon (PDF)
אל סנטוס

| --- | --- |

 לידה:  13 ביולי 1976 (בן 48) ניו יורק, ארצות הברית 
 מדינה:  ארצות הברית 
 תקופת הפעילות:  מ-2000 
 מקום לימודים:  מכללת האנטר 
 פרופיל ב-IMDb
 
אלפרדו סנטוס (באנגלית: Alfredo Santos; נולד ב-13 ביולי 1976) הוא שחקן אמריקאי ודוגמן לשעבר.
ביוגרפיה

אל סנטוס נולד בשם אלפרדו סנטוס בניו יורק. אחיהם הגדול של כריס ופטריק סנטוס, אף הם שחקנים. הוא בוגר לימודי תואר ראשון במדעים ממכללת האנטר.
קריירה > קריירת דוגמניות

בשנת 1991, כשהיה בן 15, התגלה סנטוס על ידי סוכנות הדוגמנות של פורד. הוא הוחתם להיות הפנים של ורסצ'ה. הוא דגמן עבור חברות אופנה מובילות כמו ארמני, ולנטינו ואברקרומבי אנד פיץ'. הוא הופיע על גבי שערי המגזינים: Seventeen, YM, Teen Vogue, American Fitness ו-Elle.
קריירה > קריירת משחק

סנטוס ידוע בתפקידו כדנטה בלסקו ב-"Jeepers Creepers 2", הוא הופיע בתפקיד ראשי בסדרת הטלוויזיה "גרוס פוינט". הוא גם הופיע בתפקיד אורח בסדרה "CSI: ניו יורק". סנטוס מככב גם בסרט האימה "שדים מהירים", לצד מרינה סירטיס בבימויו של דן גרסיה.
סנטוס הוא הנשיא והמייסד של "Stronghold Productions, Inc", חברת הפקת סרטים בבוורלי הילס קליפורניה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | ג'יפרס קריפרס 2 | דנטה בלסקו |  |
| 2006 | Mustang Sally | ריאן |  |
| 2007 | Lost Signal | קווין הילי |  |
| 2007 | אמריקן גנגסטר | מכונאי |  |
| 2008 | Killer Movie | לוק |  |
| 2009 | 2 Dudes and a Dream | צ'אקי סטיבנסון |  |
| 2011 | Geezas | פול | מפיק-שותף |
| 2012 | Speed Demons | צ'אנס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2000–2001 | גרוס פוינט | ג'וני בישופ / בראד ג'ונסון | תפקיד ראשי; 17 פרקים |
| 2001 | נאש ברידג'ס | מת'יו / קסידי | 2 פרקים; ללא קרדיט |
| 2001 | That's Life | פיטר | פרק: "Oh, Baby!" |
| 2004 | The Help | אולי | תפקיד ראשי; 7 פרקים |
| 2007–2008 | CSI: ניו יורק | אולי בארנס | 2 פרקים |
הערות שוליים

↑  "Chris Santos". IMDb. נבדק ב-2016-10-14.
↑  "VitaCig(R) Appoints Hollywood Actor and Producer Al Santos as Chief Executive Officer, Prepares for Public Listing". globenewswire.com/. 3 בדצמבר 2014. נבדק ב-5 באוקטובר 2017. {{cite web}}:  (עזרה)
1 2  "VitaCig(R) Appoints Hollywood Actor and Producer Al Santos as Chief Executive Officer, Prepares for Public Listing". globenewswire.com/. 3 בדצמבר 2014. נבדק ב-5 באוקטובר 2017. {{cite web}}:  (עזרה)
↑  Da Silva Villarrubia, Santiago Katriel. "Jeepers Creepers 2 Cast & Director". Yahoo!Movies. נבדק ב-27 בנובמבר 2012. {{cite web}}:  (עזרה)
↑  Da Silva Villarrubia, Santiago Katriel (5 במרץ 2004). "TELEVISION REVIEW; Upstairs, Downstairs in the Crass Class War". Virginia Heffernan. The New York Times. נבדק ב-26 בנובמבר 2012. {{cite web}}:  (עזרה)
↑  "Grosse Pointe – Complete Series hits store shelves in February", TVShowsOnDVD.com
↑  "Speed Demons (2012)". Dread Central. 4 באפריל 2012. נבדק ב-27 בנובמבר 2012. {{cite web}}:  (עזרה)
↑  "Al Santos of StrongHold Productions Inc".
| --- | --- |
בקרת זהויות :  GND: 140656642  VIAF: 107662024   WorldCat (עם VIAF): 107662024
אנדרה ספשי

| --- | --- |
אין תמונה חופשית
 לידה:  14 באוקטובר 1906 שאטוראליאויהיי, הונגריה 
 פטירה:  26 ביוני 1977 (בגיל 70) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות היהודי ברחוב קוזמה 
 השכלה:  האוניברסיטה הטכנית ברלין (1930) 
 תפקיד:  פרופסור 
 
אנדרה ספשי (במקור שיסהולץ-Süszholz, בהונגרית: Szepesi Endre; שאטוראליאויהיי, 14 באוקטובר 1906 – בודפשט, 26 ביוני 1977) היה מהנדס חשמל יהודי-הונגרי, פרופסור, דוקטור למדעים טכניים (1952).